Al voltant de 400 xiquetes i xiquets participen en el II Fòrum Ciutadà
28/03/2003 13:02:00

# Al voltant de 400 xiquetes i xiquets participen en el II Fòrum Ciutadà

*   28/03/2003 13:02:00
*   [Imprimir](#)
*   Compartir
*    https://www.alaquas.org/documento.asp?id\_do=8499

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8499%2F0&title=Ajuntament%20d%27Alaqu%C3%A0s.%20Premsa.Al%20voltant%20de%20400%20xiquetes%20i%20xiquets%20participen%20en%20el%20II%20F%C3%B2rum%20Ciutad%C3%A0)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8499/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8499/8499_Form_4.jpg)](https://www.alaquas.org/ficheros/documentos/2003/2/8499/8499_Form_10.jpg "<a href='https://www.alaquas.org/ficheros/documentos/2003/2/8499/8499_Form_10.jpg' target=_blank><i class='fa fa-external-link' aria-hidden='true'></i>.Al voltant de 400 xiquetes i xiquets participen en el II Fòrum Ciutadà</a>")

Les i els participants van celebrar una sessió única amb caràcter especial al Castell-Palau

Al voltant de 400 xiquetes i xiquets de la ciutat van participar el passat dia 27 de març en el II Fòrum Ciutadà d'Alaquàs, en una sessió única i amb caràcter especial. Aquesta es va celebrar a les diferentes sales i dependències del Castell-Palau de la ciutat.

En aquesta convocatòria van participar infants i joves amb una edat a partir de sis anys. Escolars de tots els centres educatius de la ciutat, del Centre Obert i de les ludoteques van compartir  al Castell aquesta jornada de participació i diàleg.

La jornada va començar a les 17:30 hores de la vesprada amb el lliurament de materials i documentació. Tot seguit es va procedir a la distribució de les i els participants en diferents grups de treballs, segons les edats.

Dirigits per 22 monitors i educadors socials, menors i joves van ocupar les diferents sales del monument, el claustre, i altres depèndencies i van dedicar aquesta vesprada a reflexionar, dialogar i opinar sobre els diferents temes que afecten a tota la ciutadania, especialment a les i els joves i a les xiquetes i els xiquets d'Alaquàs. Concretament tots els grups de treball van tractar dos àrees diferents, la primera, oci i temps lliure, i la segona, immigració.

Aquesta és la segona edició del Fòrum Ciutadà d'Alaquàs, i al igual que en la primera edició, celebrada l'any 1999, té com a objectiu esdevenir un espai públic i obert en el què la ciutadania puga expressar les seues opinions sobre la ciutat. Enguany, com a novetat en el II Fòrum Ciutadà s'ha donat participació als menors i joves per bé de conèixer de primera mà quines són les seues opinions i suggerències en la construcció i millora de la ciutat en què viuen.

Les aportacions de les i els joves es donaran a conèixer al Fòrum Ciutadà en la propera sessió que es celebre, que tindrà lloc el dia 1 d'abril al Castell-Palau. Totes les reflexions tindran el mateix tractament que les de la resta de participants al Fòrum i seran recollides en el Llibre Blanc.